
Parlamentul  României

Camera  Deputaţilor

Comisia pentru industrii si servicii






     Bucureşti, 04.04.2002








                     Nr.23/57/2002

A V I Z

asupra proiectului de Lege privind unele măsuri pentru asigurarea condiţiilor de finanţare a organizării, funcţionării şi a activităţii 

legate de privatizare derulate prin Oficiul Participaţiilor 

Statului şi Privatizării în Industrie



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare, în procedură de urgenţă, cu proiectul de Lege privind unele măsuri pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie, trimis cu adresa nr.114 din 11 martie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţele din 19.03.2002, 27.03.2002 şi 03.04.2002, şi a hotărât, cu unanimitate de voturi, avizarea favorabilă a acestuia cu amendamentele admise prezentate în anexă.



În raport de obiectul şi conţinutul său, proiectul de lege face parte din categoria legilor ordinare.

                 p.PREŞEDINTE,                                         SECRETAR,

                    Ioan Bivolaru                                          Cristian Buzea

Expert,

Mariana Dragu

Anexa

A M E N D A M E N T E    A D M I S E

la proiectul de Lege privind unele măsuri pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie

Nr.

Crt.
Text proiect de lege

Articol


Amendamente admise de comisie
Motivaţie

0
1
2
3

1.
Titlul legii

Lege 

privind unele măsuri pentru asigurarea condiţiilor de finanţare a organizării, funcţionării şi a activităţii legate de privatizare derulate prin Oficiul Participaţiilor Statului şi Privatizării în Industrie


Nemodificat


2.
Art.1. - Societăţile şi companiile naţionale, precum şi celelalte societăţi comerciale la care Ministerul Industriei şi Resurselor îşi exercită drepturile ce decurg din calitatea de acţionar al statului, vor vărsa dividendele cuvenite Ministerului   Industriei  şi   Resurselor,   inclusiv


Nemodificat


0
1
2
3


cele realizate în anul 2000 şi nevărsate la bugetul statului, în condiţiile prevederilor Ordonanţei de urgenţă a Guvernului nr.88/2001 privind înfiinţarea Oficiului Participaţiilor Statului şi Privatizării în Industrie, aprobată cu modificări prin Legea nr.552/2001, în contul Oficiului Participaţiilor Statului şi Privatizării în Industrie.





3. 
Art.2. (1) - Oficiul Participaţiilor Statului şi Privatizării în Industrie reţine permanent la dispoziţia sa, pentru desfăşurarea corespunzătoare a activităţilor sale, o sumă reprezentând 1/2 din cuantumul anual al cheltuielilor prevăzute în bugetul său de venituri şi cheltuieli, din veniturile încasate din vânzarea acţiunilor emise de societăţile şi companiile naţionale, precum şi de către societăţile comerciale la care acesta, în numele Ministerului Industriei şi Resurselor, îşi exercită drepturile ce decurg din calitatea de acţionar, precum şi din dividende, prin derogare de la prevederile art.9 alin.(1) şi (3) din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare.


Art.2. (1) - Oficiul Participaţiilor Statului şi Privatizării în Industrie reţine permanent la dispoziţia sa, pentru desfăşurarea corespunzătoare a activităţilor sale, o sumă reprezentând 1/2 din cuantumul anual al cheltuielilor prevăzute în bugetul său de venituri şi cheltuieli, din veniturile încasate din vânzarea acţiunilor emise de societăţile şi companiile naţionale, precum şi de către societăţile comerciale la care acesta, în numele Ministerului Industriei şi Resurselor, îşi exercită drepturile ce decurg din calitatea de acţionar, precum şi din dividende, prin derogare de la prevederile art.9 alin.(1) şi (3) din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare precum şi din alte venituri constituite conform legii.


Pentru susţinerea programelor de restructurare suma la dispoziţia Oficiului Participaţiilor Statului şi Privatizării în Industrie se poate constituii şi din alte venituri în afară de vânzarea de acţiuni şi dividende.

4. 
(2) Pe total an, cheltuielile efectuate de Oficiul Participaţiilor Statului şi Privatizării în Industrie şi prevăzute în bugetul său de venituri şi cheltuieli nu pot depăşi 20% din veniturile obţinute din vânzarea acţiunilor şi din dividende.


Se elimină
Prevederea este redundantă în contextul noii legislaţii privind privatizarea.

5. 
(3) Din veniturile încasate de Oficiul Participaţiilor Statului şi Privatizării în Industrie, se acoperă cheltuielile efectuate, se reîntregeşte suma care rămâne permanent la dispoziţia acestuia, prevăzută la alin.(1), diferenţa urmând a se vira lunar la Trezoreria Statului, într-un cont special deschis pe seama Ministerului Fiananţelor Publice, până la data de 25 ale lunii următoare celei pentru care se datorează sumele respective.


Nemodificat


6. 
(4) Ministerul Industriei şi Resurselor şi Ministerul Finanţelor Publice vor emite, în termen de 30 de zile de la data intrării în vigoare a prezentei legi, un ordin comun, în aplicarea prevederilor alin.(1).


Nemodificat


                                             p.PREŞEDINTE,                                                                    SECRETAR,

                                                Ioan Bivolaru                                                                      Cristian Buzea

                                                                               RAPORTORI:

Dep.Istvan Antal - UDMR

Dep.Cristian Buzea - PRM

Dep.Ioan Bivolaru - PSD-SDU 

Dep.Aurelia Vasile - PSD-SDU


Dep.Radu Berceanu - PD


Dep.Aurel Daraban - PSD-SDU

Dep.Valentin Calcan - PSD-SDU
Dep.Mihail Fâcă - PSD-SDU

Dep.Oana Manolescu - Minorităţi
Dep.Marin Anton - PNL

Dep.Dumitru Chiriţă - PSD-SDU
Dep.Ioan Miclea - PRM

Dep.Dumitru Palade - PRM

Dep.Ion Rădoi - PSD-SDU

Dep.Florentin Sandu - PSD-SDU
Dep.Pavel Târpescu - PSD-SDU

Expert, Mariana Dragu

